རང་གི་ཉམས་མྱོང་དང༌།འཆར་སྒོ།གསར་བཏོད།རྗེས་དཔག་སོགས་ནི་བསམ་པ་དང༌།དྲན་པ།དཔྱོད་པའི་ནུས་པ་གོང་འཕེལ་ཡོང་རྒྱུར་འབྲེལ་བ་ཆེན་པོ་ཡོད་པའི་ཆ་ནས།མཛེས་དཔྱོད་ཀྱི་ཚོར་ཤེས་སམ་མཛེས་དཔྱོད་རིག་པར་ཡང་སློབ་ཚན་གཞན་དང་གལ་གནད་འདྲ་མཚུངས་སུ་བརྩིས་ཏེ་དོ་སྣང་བྱས་པ་དེས།ཤེས་ཡོན་སློབ་སྤེལ་གྱི་བརྒྱུད་རིམ་དོ་སྙོམས་པོ་ཡོང་བར་ཕན་འབྲས་ཐོན་པ་ཡིན།མཛེས་དཔྱོད་རིག་པ་སློབ་སྤེལ་བྱས་པ་བརྒྱུད་སློབ་གཉེར་བ་ཚོའི་མྱོང་ཚོར་དང་གོ་རྟོགས་གསར་པ་སད་སྨིན་འབྱུང་བའི་མཐུན་རྐྱེན་དུ་འགྱུར་ངེས་ཡིན།